Diari Oficial de la Generalitat Valenciana


Sumari del DOGV 5715, del 03-03-2008 (2008/2030)

RESOLUCIÓ de 15 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministerio de Trabajo y Asuntos Sociales i la Generalitat per a la realització de proyectes d'intervenció social integral per a l'atenció, prevenció de la marginació i inserció del poble gitano.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5715

Data del DOGV
:   03-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2030


Data del document
:   15-02-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central
    * integració social

RESOLUCIÓ de 15 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministerio de Trabajo y Asuntos Sociales i la Generalitat per a la realització de proyectes d'intervenció social integral per a l'atenció, prevenció de la marginació i inserció del poble gitano. [2008/2030]
El Ministerio de Trabajo y Asuntos Sociales i la Generalitat han subscrit, després de la tramitació prèvia reglamentària, el 6 de novembre de 2007, el conveni de col·laboració per a la realització de proyectes d'intervenció social integral per a l'atenció, prevenció de la marginació i inserció del poble gitano.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0148/2008, i que figura com a annex d'esta resolució.
Valencia, 15 de febrer de 2008.- El director general de Relacions amb les Corts i Secretariat del Consell: Ángel Mompó Romero.
Conveni de col·laboració entre el Ministeri de Treball i Assumptes Socials i la Generalitat Valenciana, a través de la conselleria de Benestar Social, per a la realització de projectes d'intervenció social integral per a l'atenció, prevenció de la marginació i inserció del poble gitano.
Madrid, 6 de novembre de 2007
Reunits
D'una part, Jesús Caldera Sánchez-Capitán, com a ministre de Treball i Assumptes Socials, nomenat pel Reial Decret 558/2004, de 17 d'abril (Boletín Oficial del Estado núm. 94, del 18), en nom i representació de l'administració General de l'Estat, en virtut del que disposa la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado núm. 12, del 14), sobre competència per a celebrar convenis de col·laboració amb les comunitats autònomes.
I d'una altra part, Juan Gabriel Cotino Ferrer, conseller de Benestar Social i vicepresident tercer del Consell, d'acord amb el Decret 8/2007, de 28 de juny, del president de la Generalitat Valenciana, autoritzat per a la firma del present Conveni per l'acord adoptat el 26 d'octubre de 2007, pel Consell de la Generalitat Valenciana, d'acord amb l'article 17 de la Llei 5/1983, de 30 de desembre, del Consell.
Ambdós parts es reconeixen mútua capacitat per a obligar i convindre i
Manifesten
I. Que la finalitat del present conveni és la col·laboració entre el Ministeri de Treball i Assumptes Socials i la Generalitat Valenciana, a través de la conselleria de Benestar Social, per a finançar conjuntament projectes d'intervenció social integral per a l'atenció, prevenció de la marginació i inserció del poble gitano.
II. Que el Ministeri de Treball i Assumptes Socials, en virtut de les competències que li són atribuïdes per la Constitució, el Reial Decret 758/1996, de 5 de maig de creació, el Reial Decret 553/2004, de 17 d'abril, de reestructuració dels departaments ministerials i la Generalitat Valenciana, de conformitat amb el que establix la Llei Orgànica 1/2006 de 10 d'abril (DOGV núm. 86, de l'11), de Reforma de la Llei 5/1982, d'1 de juliol, del seu Estatut d'Autonomia, tenen competència en matèria d'assistència i servicis socials.
III. Que d'acord amb el que establix l'apartat u de l'art. 86 de la Llei 47/2003, de 26 de novembre, General Pressupostària, és procedent la subscripció del present conveni de col·laboració.
IV. Que la Llei de Pressupostos Generals de l'Estat vigent inclou un crèdit adscrit al Ministeri de Treball i Assumptes Socials, que apareix consignat amb la classificació organicoeconòmica 88.53.773P.379.56 a comunitats autònomes per a projectes propis o concertats amb les corporacions locals per a l'atenció, prevenció de la marginació i inserció del poble gitano.
V. Que la Generalitat Valenciana disposa, així mateix, de dotacions pressupostàries per a fins semblants.
VI. Que els projectes s'han seleccionat d'acord amb els criteris objectius de distribució del crèdit que, conformement amb les comunitats autònomes en la Conferència Sectorial d'Assumptes Socials, van ser aprovats per Acord del Consell de Ministres de data 23 de febrer de 2007 (BOE núm. 72, de 24 de març de 2007).
Que d'acord amb el que establix l'art. 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb l'anteriorment manifestat, ambdós parts acorden subscriure el present conveni de col·laboració, que es regirà per les següents,
Clàusules
Primera. Objecte del conveni.
Constituïx l'objecte d'este conveni la cooperació entre ambdós parts i la regulació del contingut i de les condicions de la subvenció per a la realització de projectes d'intervenció social integral per a l'atenció, prevenció de la marginació i inserció del poble gitano, que es relacionen en l'annex.
Segona. Aportacions econòmiques de les parts.
L'aportació econòmica del Ministeri de Treball i Assumptes Socials, per als
s fins del present conveni, és de tres-cents vint-i-nou mil tres-cents huitanta-dos euros amb nou cèntims (329.382,09 €), que es farà a càrrec del pressupost consignat per a tal fi en el present any.
La Generalitat Valenciana, directament o amb la cooperació de les corporacions locals participants en el desplegament dels projectes, es compromet a aportar la quantitat de dos-cents vint-i-dos mil set-cents noranta euros amb díhuit cèntims (222.790,18?), a càrrec de l'aplicació econòmica 48.12.88.1949.606.273.3, del pressupost per al 2007, segons l'annex que s'acompanya, quantitat que és, almenys, dos terços de la que aporta el Ministeri de Treball i Assumptes Socials per al finançament d'estos projectes, de conformitat amb el que establix l'Acord de Consell de ministres de data de 23 de febrer de 2007, anteriorment citat.
Tercera. Pagament i justificació de la subvenció.
Després de la firma del present Conveni, el Ministeri de Treball i Assumptes Socials procedirà a transferir a la Generalitat Valenciana la quantitat prevista en la clàusula segona o la que reste per transferir en aquell moment fins a la dita quantitat si s'haguera efectuat anteriorment la transferència d'algunes quantitats a l'empara del que preveu l'Acord de Consell de Ministres de data 23 de febrer de 2007.
D'acord amb el que disposa l'article 86.2, regla sexta de la Llei 47/2003, de 26 de novembre, General Pressupostària, la Generalitat Valenciana, finalitzat l'exercici econòmic i no més tard del 31 de març de l'exercici següent i en tot cas amb anterioritat a la corresponent celebració de la Conferència Sectorial d'Assumptes Socials, haurà de remetre un estat d'execució de l'exercici, indicant les quanties totals de compromisos de crèdit, les obligacions reconegudes i els pagaments realitzats en l'any, detallat per cada una de les aplicacions pressupostàries del pressupost de gastos de l'Estat des de les quals es van fer les transferències de crèdit. La informació així obtinguda serà posada en coneixement de la Conferència Sectorial i tinguda en compte en l'adopció dels acords de distribució de fons.
Així mateix, es presentarà una memòria d'avaluació omplida en model consensuat i homologat pel Ministeri i la Generalitat Valenciana en la Comissió de Seguiment prevista en la clàusula sèptima.
Quarta. Modificacions en el desplegament dels projectes.
La comunitat autònoma haurà de comunicar qualsevol proposta de modificació que poguera sorgir en el desplegament i l'execució dels projectes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la comunitat autònoma, l'acceptació expressa de qualsevol variació en el desplegament dels projectes.
La sol·licitud de proposta de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
Quinta. Publicitat.
En la publicitat que es faça en qualsevol mitjà de comunicació social sobre les actuacions derivades d'estos projectes, s'hi farà constar expressament que estos es duen a terme en virtut de la col·laboració establida entre el Ministeri de Treball i Assumptes Socials i la Generalitat Valenciana.
Sexta. Informació.
La Generalitat Valenciana, a través de la conselleria de Benestar Social, remetrà al Ministeri de Treball i Assumptes Socials les dades que calga per al seguiment i l'avaluació del desplegament d'accions que es financen basant-se en este conveni.
Sèptima. Seguiment dels projectes.
Per al seguiment del present conveni es constituirà una Comissió de Seguiment formada per un representant de la Direcció General d'Inclusió Social i un representant de cada una de les comunitats autònomes firmants, que farà les seues propostes als respectius centres directius o a la Conferència Sectorial d'Assumptes Socials, si és el cas.
La Comissió de Seguiment tindrà com a funcions vetlar pel compliment del que establix el present Conveni, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.
Els representants del Ministeri seran designats pel director general d'Inclusió Social i el representant de la comunitat autònoma pel/la director/a general competent.
Octava. Duració del conveni.
La duració del conveni s'establix per a l'any 2007 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.
Igualment, el conveni s'extingirà en cas d'incompliment per alguna de les parts firmants dels compromisos assumits en este. En este cas, caldrà reintegrar les quantitats percebudes que no s'hagueren destinat als projectes i activitats previstes.
Novena. Qüestions litigioses.
Atesa la naturalesa administrativa del present conveni, les qüestions litigioses que pogueren suscitar-se en la seua execució es resoldran davant de l'ordre jurisdiccional contenciós administratiu, sense perjuí de les funcions encomanades a la Comissió de Seguiment en la clàusula sèptima.
I, en prova de conformitat, subscriuen el present conveni de col·laboració en dos exemplars, al lloc i en la data indicats en este document.
El ministre de Treball i Assumptes Socials, p. d. (Ordre Comunicada de 14 de març de 2007), la secretària d'estat de Servicis Socials, Famílies i Discapacitat. Amparo Valcarce García.
El conseller de Benestar Social i vicepresident tercer del Consell. Juan Gabriel Cotino Ferrer.